b'\n_START_ARTICLE_\nArhopalus ferus\n_START_SECTION_\nUtseende\n_START_PARAGRAPH_\nEn middelsstor til ganske stor (9-27 mm), avlang og noe flat, brun til brunsvart trebukk. Den ligner mye p\xc3\xa5 brun stubbebukk (Arhopalus rusticus), men skiller seg fra denne p\xc3\xa5 pronotums form: ganske firkantet hos brun stubbebukk, med kraftig rundete sider hos A. ferus. Dessuten er fasett\xc3\xb8ynene nakne, mens de er tydelig h\xc3\xa5rete hos brun stubbebukk. Antennene er nesten s\xc3\xa5 lange som halve kroppen. Hodet er kort og bredt, fasett\xc3\xb8ynene er ganske store og nyreformede, uten lange h\xc3\xa5r innimellom fasettene. Pronotum er bredere enn langt, nesten ovalt med sterkt rundede sider og lite fremtredende hj\xc3\xb8rner. Det har en tydelig grop p\xc3\xa5 hver side, mellom disse en grunn midtfure. Dekkvingene er parallellsidige med markerte, rettvinklede skuldre, hver vinge med to lengderibber. Beina er brune og forholdsvis korte.\n_START_SECTION_\nLevevis\n_START_PARAGRAPH_\nLarvene utvikler seg i nylig furustammer som har v\xc3\xa6rt d\xc3\xb8de noen \xc3\xa5r. Eggene legges i barksprekker, n\xc3\xa6r bakken for st\xc3\xa5ende tr\xc3\xa6r, og larven lever f\xc3\xb8rst en tid under barken f\xc3\xb8r den gnager seg ned i r\xc3\xb8ttene. Larveutviklingen tar 2-3 \xc3\xa5r. De voksne billene finnes i juli, og er nattaktive. Om dagen gjemmer de seg i barksprekker. Arten er trolig favorisert av skogbranner.\n_START_SECTION_\nUtbredelse\n_START_PARAGRAPH_\nArten er utbredt i det \xc3\xb8stlige Europa, Midt\xc3\xb8sten og Sibir. I Norden finnes den p\xc3\xa5 Vestjylland i Danmark, det er ogs\xc3\xa5 spredte, mest gamle, funn fra resten av Danmark og det s\xc3\xb8rlige Sverige, men ingen fra Norge.'